**LATVIJAS REPUBLIKAS MINISTRU KABINETA**

**RĪKOJUMS**

|  |  |  |
| --- | --- | --- |
| Rīgā | Nr. | 2016.gada \_\_\_\_\_\_\_\_\_\_ |

**.§**

**Par uzņēmējdarbības uzsākšanas un mazās uzņēmējdarbības ekosistēmu**

**un turpmāk nepieciešamajiem atbalsta stimuliem**

1. Pieņemt zināšanai Konceptuālo ziņojumu par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem (turpmāk – konceptuālais ziņojums).
2. Atbalstīt konceptuālā ziņojuma 5.1. punktā piedāvāto 1.risinājumu attiecībā uz strauji augošu tehnoloģiju uzņēmumiem.
3. Lai nodrošinātu atbalstu strauji augošu uzņēmumu (turpmāk- jaunuzņēmums) darbībai:
	1. Ekonomikas ministrijai izstrādāt un iesniegt izskatīšanai Ministru kabinetā iekļaušanai valsts 2017.gada budžeta likumprojekta paketē jaunuzņēmumu darbības atbalsta likumprojektu;
	2. Labklājības ministrijai sadarbībā ar Ekonomikas ministriju un Finanšu ministriju izstrādāt un līdz 2016.gada 11.oktobrim iesniegt izskatīšanai Ministru kabinetā iekļaušanai valsts 2017.gada budžeta likumprojekta paketē grozījumus likumā „Par valsts sociālo apdrošināšanu”, likumā “Par iedzīvotāju ienākuma nodokli”, likumā „Par valsts sociālo apdrošināšanu” un Valsts fondēto pensiju likumā u.c. ar darbaspēka apliekamo nodokli saistītajos likumos, kas paredz noteikt iespēju jaunuzņēmumiem par katru nodarbināto, veikt minimālo fiksēto maksājumu – valsts sociālās apdrošināšanas obligātās iemaksas;
	3. Ekonomikas ministrijai sadarbībā ar Finanšu ministriju un Labklājības ministriju izstrādāt un līdz 2016.gada 11.oktobrim iesniegt izskatīšanai Ministru kabinetā Ministru kabineta noteikumu projektu, kas ietver jaunu atbalsta programmas veidu “Atbalsts augsti kvalificētu darbinieku piesaistei”, veicot finansējuma pārdali 3 miljonu euro apmērā no Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.1. pasākuma "Atbalsts jaunu produktu un tehnoloģiju izstrādei kompetences centru ietvaros" trešās projektu iesniegumu atlases kārtas uz 1.2.1.2. pasākumu “Atbalsts tehnoloģiju pārneses sistēmas pilnveidošanai”.
	4. Tieslietu ministrijai sadarbībā ar Finanšu ministriju un Ekonomikas ministriju un uzņēmumus pārstāvošajām organizācijām līdz 2016.gada 31.decembrim Komerclikuma darba grupā izskatīt iespēju veikt grozījumus Komerclikumā, nosakot kārtību kādā darbinieki sabiedrībās ar ierobežotu atbildību var realizēt kapitāla daļu opcijas un personāla daļas, un nepieciešamības gadījumā līdz 2017.gada 1.maijam iesniegt grozījumus Komerclikumā izskatīšanai Ministru kabinetā;
	5. Tieslietu ministrijai sadarbībā ar Ekonomikas ministriju un uzņēmumus pārstāvošajām organizācijām līdz 2016.gada 31.decembrim Komerclikuma darba grupā izskatīt iespēju veikt grozījumus Komerclikumā, kas paredz atvieglot uzņēmumu, kas atbilst strauji augošu uzņēmumu pazīmēm, likvidēšanas procedūru, t.i., precizēt normas attiecībā uz kreditoru informēšanu, likvidācijas sākuma finanšu pārskata sastādīšanu un sabiedrības atlikušās mantas sadali, un nepieciešamības gadījumā līdz 2017.gada 1.maijam iesniegt grozījumus Komerclikumā izskatīšanai Ministru kabinetā.

4. Lai nodrošinātu atbalsta pasākumus uzņēmējdarbības uzsācējiem un uzņēmumiem ar mazu ikgadēju apgrozījumu (ieņēmumiem):

4.1. Finanšu ministriju sadarbībā ar Ekonomikas ministriju, Labklājības ministriju un uzņēmumus pārstāvošajām organizācijām izstrādāt un līdz 2016.gada 11.oktobrim iesniegt izskatīšanai Ministru kabinetā iekļaušanai valsts 2017.gada budžeta likumprojekta paketē grozījumus Mikrouzņēmumu nodokļa likumā, kas paredz mikrouzņēmumu nodokļa režīma izbeigšanu ar 2019.gada 1.janvāri.

4.2. Ekonomikas ministrijai sadarbībā ar Finanšu ministriju, Labklājības ministriju un uzņēmumus pārstāvošajām organizācijām izvērtēt Konceptuālā ziņojuma iekļautos risinājumus uzņēmējdarbības uzsācējiem un uzņēmumiem ar mazu ikgadēju apgrozījumu (ieņēmumiem), un līdz 2017.gada 1.jūnijam iesniegt izskatīšanai Ministru kabinetā normatīvos aktus, kas paredz atbalsta stimulu uzsākšanu ar 2018.gada 1.janvāri.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

**Iesniedzējs:**

Ministru prezidenta biedrs,

ekonomikas ministrs A.Ašeradens

**Vīza:**

Valsts sekretārs J.Stinka

22.09.2016. 11:19

480

L.Aršauska

67013238, Linda.Arsauska@em.gov.lv

I.Lore

67013099, Ilze.Lore@em.gov.lv